Էմոջի ֆիլմ

Էմոջի ֆիլմ (), Sony Pictures Animation ստուդիայի ամերիկյան կատակերգական համակարգչային-անիմացիոն կինոնկար՝ նկարահանված ռեժիսոր Թոնի Լեոնդիսի կողմից։ Ֆիլմի շնորհանդեսը տեղի ունեցավ 2017 թվականի հուլիսի 23-ին Regency Village թատրոնում, իսկ ամերիկյան վարձույթը՝ 2017 թվականի հուլիսի 28-ին։

Սյուժե 
Մուլտֆիլմը պատմում է Ջին անունով էմոջիի մասին, որը ճանապարհորդության է մեկնում դեռահաս Ալեքսի հեռախոսի միջոցով իր ընկերների՝ Հայ Ֆայֆի և Ջեիլբրեիքի հետ։

Դերերը հնչյունավորում են 
 Տի Ջեն Միլլեր  — Ջին
 Ջեյմս Կորդեն — Հայ Ֆայֆ
 Աննա Ֆերիս — Ջեիլբրեիք
 Մայա Ռուդոլֆ  — Սմաիլներ
 Պատրիկ Ստյուարտ — Կակաշ
 Սթիվեն Րայթ — Մել Մի
 Ջենիֆեր Կուլիջ  — Մերի Մի
 Քրիստինա Ագիլերա — Ակիկո Գլլիտեր
 Շոն Հայես — Ստիվեն
 Ռեիչել Ռեյ — Սպամ
 Ջեֆֆ Ռոսս — Ինտերնետ-տրոլեյ
 Ջեյք Տ․ Օտիս — Ալեքս
 Տետի Գաբրիելլ — Էդդի
 Ռոբ Ռիգգլ — էմոջի-պաղպաղակ

Գնահատականներ 

Մուլտֆիլմը ստացել է չափազանց բացասական կարծիքներ կինոքննադատների կողմից, նրանցից ոմանք այն անվանել են պատմության ամենավատ անիմացիոն ֆիլմերից մեկը։ Rotten Tomatoes կայքում, հիմնվելով 92 կարծիքների վրա միջինում 10-ից 2,5 գնահատականով, ընդամենը 8% դրական կարծիքներ է եղել։ Որպես քննադատության փոխհատուցում տեքստի փոխարեն դրել են արգելման նշանը (🚫)։ Metacritic մուլտֆիլմերի կայքում ստացել է 100-ից 12 միավոր 26 արտոնագրերի հիման վրա։ Ընդհանուր առմամբ քննադատնները մուլտֆիլմը նկարագրել են որպես՝ «ոչ ծիծաղելի» ու «ժամանակի կորուստ», և անբարենպաստորեն համեմատում են այնպիսի անիմացիոն ֆիլմերի հետ, ինչպիսիք են «Լեգո ֆիլմ», «Գլուխկոտրուկ» և «Ռալֆ» մուլտֆիլմերը։

IndieWire-ից Դևիդ Էրլիկը մուլտֆիլմին տվել է D գնահատական, ասելով․ «Մի կասկածեք, «Էմոջի ֆիլմը» շատ, շատ, շատ վատն է (մենք խոսում ենք հիպերակտիվ կորպորատիվ քարոզչության մասին, որտեղ Spotify-ը փրկում է աշխարհը, իսկ պարոն Պատրիկ Ստյուարդը հնչյունավորել էր խոսող աղբը), բայց մրցել իրականում հիմա շատ դժվար է»։

The Wrap-ից Ալոնզո Դուրալդեն դատապարտել էր անիմացիոն ֆիլմը՝ նրան անվանելով «սրտաճմլիկ աղետ հումորի բացակայության, սրամտության, գաղափարների, վիզուալ ոճի, դերասանների համոզիչ խաղի, տեսակետի կամ յուրաքանչյուր ուրիշ տարբերակիչ բնութագրության բացակայություն, որն ընդամենը ժամանակի իզուր վատնում է»։

Ծանոթագրություններ

Արտաքին հղումներ 
 Պաշտոնական կայք
 
 
 

2017 ֆիլմեր
Ամերիկյան մուլտֆիլմեր
Համակարգչային անիմացիոն ֆիլմեր
Լիամետրաժ անիմացիոն ֆիլմեր
«Ոսկե ազնվամորի» մրցանակի դափնեկիրներ
Ամերիկյան եռաչափ ֆիլմեր
Անգլերեն ֆիլմեր
Ամերիկյան ֆիլմեր
Columbia Pictures ֆիլմեր
3D մուլտֆիլմեր